Appell Inferjuri Numru 21/2019/1 LM MALTA QORTI TAL-APPELL (Kompetenza Inferjuri) ONOR. IMĦALLEF LAWRENCE MANARA Seduta tat-2 ta' Diċembru, 2020 Appell Inferjuri Numru 21/2019/1 LM Martin Casaletto għan-nom tas-soċjetà MBR Publications Limited (C 66371) ("is-soċjetà appellanta") Dan huwa appell magħmul minn Martin Casaletto għan-nom tas-soċjetà intimata MBR Publications Limited (C 66371) [minn issa 'l quddiem "is-soċjetà appellanta"] mis-deċiżjoni mogħtija fis-26 ta' Frar, 2020, [minn issa 'l quddiem Qrati tal-Ġustizzja Paġna 1 minn 7 Appell Inferjuri Numru 21/2019/1 LM "is-sentenza appellata"], mit-Tribunal Għal Talbiet Żgħar [minn issa 'l quddiem li permezz tagħha ddeċieda ir-rikors tar-rikorrenta Sofia billi laqa' t-talbiet tagħha u kkundanna lis-soċjetà appellanta tħallas is-somma ta' €1,500.00 (elf u ħames mitt Euro), bl-imgħax legali mid-data tal-kunċert inkwistjoni, jiġifieri mill-10 ta' Lulju, 2015, sad-data tal-pagament effettiv u bl- ispejjeż kontra l-istess soċjetà appellanta noe. Il-fatti ta' dan l-appell jirrigwardaw il-ħlas tal-prestazzjoni tas-servizz mogħti mill-appellata lis-soċjetà appellanta, meta attwalment daqqet il-pjanu f'avveniment fl-10 ta' Lulju, 2015, waqt il-Malta L-appellata istitwiet il-proċeduri odjerni permezz tal-preżentata ta' Avviż tat-Talba fit-12 ta' Frar, 2019, fejn talbet lit-Tribunal jikkundanna lis-soċjetà appellanta sabiex tħallas lill-appellata s-somma ta' €1,500.00 (elf u ħames mitt Euro), inklużi l-ispejjeż ta' dik il-proċedura u tal-ittra uffiċjali nru 953/18, bl- imgħaxijiet legali. Permezz ta' deċiżjoni in parte [minn issa 'l quddiem "id-deċiżjoni in parte"] mogħtija fit-30 ta' Settembru, 2019, it-Tribunal ċaħad it-talba tas- Qrati tal-Ġustizzja Paġna 2 minn 7 Appell Inferjuri Numru 21/2019/1 LM soċjetà appellanta sabiex tingħata permess tippreżenta risposta tardiva, filwaqt li t-Tribunal iddikjara li din kienet tinstab fi stat ta' kontumaċja. Id-Deċiżjoni Appellata It-Tribunal wasal għad-deċiżjoni appellata wara li għamel is-segwenti konsiderazzjonijiet rilevanti għal dan l-appell: "Ra wkoll l-affidavit tal-attriċi, li qalet li kienet inkarigata mill-konvenut sabiex iddoqq il-pjanu fl-10 ta' Lulju 2015 fl-attività Malta Best Entrepreneur Awards. Is- servizzi mitlub minnha l-attrici għamlitu, izda l-konvenut baqa' ma ħallasx, minkejja li fakkritu diversi drabi. Il-konvenut aċċetta li għandu jħallas dan l-ammont tant li anke talab lill-attriċi sabiex tibgħat l-invoice u talabha d-dettalji tal-bank, hekk kif jirriżulta mid-dokumenti annessi mal-affidavit tal-attriċi. Għal iktar minn darba l- konvenut qal li l-accountant ħa joħroġ iċ-cheque bil-ħlas, u kien hemm ukoll darba fejn qal liħa jagħmel iċ-cheque hu nnifsu għaliex l-accountant ma setax. Illi dan kollu juri li ma kienx hemm kontestazzjoni dwar is-servizz li tat l-attriċi u l- ħlas li kienet qed titlob għall-istess. Il-korrispondenza esebita mill-attriċi, b'wegħdiet fiergħa ta' ħlas minn darba għall-oħra, turi biċ-ċar illi l-konvenut nomine kien qiegħed itawwal kemm jista' u jevadi l-obbligu li jħallas. It-Tribunal sema' anke t-trattazzjoni tal-abbli avukat difensur tal-konvenuti, li permezz tagħha ma ġie preżentat l-ebda punt validu għalfejn l-attriċi m'għandhiex titħallas għas-servizz li tat." Is-soċjetà appellanta ppreżentat ir-rikors tal-appell tagħha fit-12 ta' Marzu, 2020, fejn qiegħda titlob lil din il-Qorti sabiex jogħġobha tħassar, Qrati tal-Ġustizzja Paġna 3 minn 7 Appell Inferjuri Numru 21/2019/1 LM tannulla u tirrevoka kemm is-sentenza in parte, kif ukoll is-sentenza appellata billi tiċħad it-talbiet tal-appellata, bl-ispejjeż kontra l-appellata. Dawn huma ż- żewġ aggravji li qed tressaq is-soċjetà appellanta: (i) it-Tribunal ma mexxiex skont il-liġi meta ddeċieda li s-soċjetà appellanta kienet kontumaċi; (ii) it- Tribunal għamel apprezzament ħażin tal-provi. Ir-Risposta tal-Appell L-appellata għażlet li ma tippreżentax risposta. Konsiderazzjonijiet ta' din il-Qorti Din il-Qorti ser tgħaddi sabiex tikkunsidra l-aggravji mressqa mis-soċjetà appellanta, u dan fid-dawl ta' dak li qal it-Tribunal fis-sentenza in parte u anki L-ewwel aggravju: it-Tribunal ma mexxiex skont il-liġi meta ddeċieda li s- soċjetà appellanta kien kontumaċi Is-soċjetà appellanta tħoss ruħha aggravata li t-Tribunal iddikjara fid- deċiżjoni in parte li hija kienet kontumaċi stante li kienet naqset li tippreżenta r-risposta tagħha fit-terminu stabbilit mil-liġi. Tissottometti li r-regolament 4 tal-L.S. 380.01 jipprovdi li l-preżentata ta' risposta mhijiex obbligatorja, iżda In sostenn tal-argument tagħha, is-soċjetà appellanta tgħaddi Qrati tal-Ġustizzja Paġna 4 minn 7 Appell Inferjuri Numru 21/2019/1 LM sabiex iżid siltiet verbatim mis-sentenza ta' din il-Qorti, kif diversament preseduta, mogħtija fis-7 ta' Lulju, 2010, fl-ismijiet John Farrugia Gillibrand vs. Celestino Ebejer Grech u anki tiċċita minn diversi sentenzi oħra tal-istess Qorti. Din il-Qorti tixtieq qabelxejn tagħmel riferiment għal sentenza tagħha deċiża f'dawn l-aħħar jiem fit-18 ta' Novembru, 2020, fl-ismijiet Automated Revenue Management Services Ltd vs. Dhalia Valletta Ltd1 fejn iddikjarat l- appell tas-soċjetà intimata bħala irritu u null stante l-preżentata tardiva tar- rikors tal-appell, u dan filwaqt li ċċitat silta mis-sentenza tal-Qorti tal-Appell (Superjuri) tat-3 ta' Diċembru, 2014, fl-ismijiet Carmelo Schroeder vs. Olga Debono Domancich et2 fejn ġie senjalat: "Kif gie ritenut minn din il-Qorti, diversament komposta, fis-sentenza tal-20 ta' Jannar, 1986 fil-kawża fl-ismijiet Albert Long et noe v. Emmanuel Sapezhinsky, deċiżjoni ta' Qorti tal-ewwel grad dwar il-ġustifikazzjoni o meno tal-kontumaċja mhix sempliċi digriet interlokutorju, iżda sentenza vera u proprja. Bħala tali – u indipendentement mill-Artikolu 231(1) – ir-rikors ta' appell kellu jigi preżentat fi żmien għoxrin jum mid-data ta' dik is-sentenza – Artikolu 226(1), Kap. 12. F'każ fejn ikun hemm bżonn il-permess skont l-Art. 231(1), xorta waħda l-appell irid jiġi preżentat fi żmien għoxrin ġurnata mid-data tas-sentenza – ara f'dan ir-rigward Markiża Beatrice Dalli Vassallo Zurgani noe v. Joseph Casaletto Schroeder et Qorti tal-Appell, 16 ta' Diċembru, 2003 (fn. 3 Ara wkoll passim Gorg Vella noe et v. Reverendu Charles Mangion Qorti tal-Appell, 9 ta' Frar, 2004)." Fil-każ odjern is-soċjetà appellanta naqset milli dispożizzjonijiet tas-subartikolu 226(1) tal-Kap. 12, għaliex jirriżulta li t-terminu ta' għoxrin jum mid-data tas-sentenza in parte mogħtija mit-Tribunal fit-30 ta' Ċiv.(Inf.) 87/18LM. 2 App.Ċiv. Qrati tal-Ġustizzja Paġna 5 minn 7 Appell Inferjuri Numru 21/2019/1 LM Settembru, 2019, laħaq iddekorra sew meta ppreżentat ir-rikors tal-appell tagħha fit-12 ta' Marzu, 2020. Għaldaqstant din il-Qorti qiegħda tastjeni milli tikkunsidra l-ewwel aggravju tas-soċjetà appellanta. it-Tribunal għamel apprezzament ħażin tal-provi Is-soċjetà appellanta tirrileva li hija tħossha wkoll aggravata bid- deċiżjoni appellata, għaliex fil-fehma tagħha t-Tribunal għamel apprezzament ħażin tal-provi u tal-fattispeċje tal-każ odjern. Dan għaliex il-fattura li ġiet esebita u maħruġa mill-appellata ma kinitx fattura valida fil-liġi. Il-Qorti tosserva li s-soċjetà appellanta mhux qed tindika għaliex il- fattura inkwistjoni, li l-Qorti tifhem hija dik li kopja tagħha tinstab esebita a fol. 36 tal-proċess, mhijiex waħda valida ai termini tal-liġi. Fis-sottomissjonijiet finali quddiem din il-Qorti, l-avukat difensur tas-soċjetà appellanta jiċċara dan il-punt meta jiddikjara li l-fattura mhix waħda fiskali. Iżda l-Qorti tqis li s- soċjetà appellanta ma tistax b'daqshekk taħrab l-obbligu tagħha għall-ħlas, għaliex it-talba għall-ħlas magħmula mill-appellata hija waħda valida, fejn is- soċjetà appellanta saħansitra ma ssib l-ebda nuqqas ieħor għajr dak allegat dwar il-fattura. Dan jingħad filwaqt li l-Qorti tirrikonoxxi li s-soċjetà appellanta għandha kull dritt li tingħata irċevuta fiskali wara li jsir il-ħlas da parti tagħha, u fin-nuqqas hija tista' timxi skont id-dispożizzjonijiet tal-Kap. 406 tal-Ligijiet ta' Malta iżda mhux quddiem din il-Qorti. Qrati tal-Ġustizzja Paġna 6 minn 7 Appell Inferjuri Numru 21/2019/1 LM 15. Għaldaqstant il-Qorti ma ssibx it-tieni aggravju tas-soċjetà appellanta ġustifikat u tiċħdu. Għar-raġunijiet premessi l-Qorti tiddeċiedi dwar l-appell tas-soċjetà appellanta billi tiċħdu, filwaqt li tikkonferma s-sentenza in parte u anki s- sentenza appellata fl-intier tagħhom. L-ispejjeż tal-ewwel istanza għandhom jibqgħu kif deċiżi u dawk ta' dan l- appell għandhom ukoll ikunu a karigu tas-soċjetà appellanta. Onor. Dr Lawrence Beattie LL.D. Summersgill Rosemarie Harris Deputat Reġistratur Qrati tal-Ġustizzja Paġna 7 minn 7